CELEX: 32011D0799
Language: lt
Date: 1322611200000
Title: 2011/799/ES: 2011 m. lapkričio 30 d. Komisijos įgyvendinimo sprendimas dėl Sąjungos finansinio įnašo išlaidoms, patirtoms 2007 m. Lenkijoje taikant skubias kovos su paukščių gripu priemones, atlyginti (pranešta dokumentu Nr. C(2011) 8722)

3.12.2011   
            
            
               LT
            
            
               Europos Sąjungos oficialusis leidinys
            
            
               L 320/47
            
         KOMISIJOS ĮGYVENDINIMO SPRENDIMAS
   2011 m. lapkričio 30 d.
   dėl Sąjungos finansinio įnašo išlaidoms, patirtoms 2007 m. Lenkijoje taikant skubias kovos su paukščių gripu priemones, atlyginti
   (pranešta dokumentu Nr. C(2011) 8722)
   (Tekstas autentiškas tik lenkų kalba)
   (2011/799/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. gegužės 25 d. Tarybos sprendimą 2009/470/EB dėl išlaidų veterinarijos srityje (1), ypač į jo 4 straipsnį,
   kadangi:
   
               (1)
            
            
               pagal finansinio reglamento 75 straipsnį ir įgyvendinimo taisyklių 90 straipsnio 1 dalį įsipareigojimai dėl išlaidų iš Sąjungos biudžeto yra grindžiami ankstesniu institucijos arba kitų institucijų, kurioms institucija yra perdavusi įgaliojimus, finansavimo sprendimu, kuriame išdėstomi pagrindiniai su biudžeto išlaidomis susijusių veiksmų elementai;
            
         
               (2)
            
            
               Sprendimu 2009/470/EB nustatyta Sąjungos finansinio įnašo, skirto specialiųjų veterinarijos priemonių įskaitant skubias priemones, išlaidoms atlyginti, nustatymo tvarka. Siekdama padėti kuo greičiau likviduoti paukščių gripą, Sąjunga turėtų finansiškai prisidėti prie finansuoti tinkamų valstybių narių patirtų išlaidų atlyginimo. Šio sprendimo 4 straipsnio 3 dalies pirmoje ir antroje įtraukoje nustatyta, kokia dalis valstybių narių patirtų išlaidų gali būti atlyginta;
            
         
               (3)
            
            
               2005 m. vasario 28 d. Komisijos reglamento (EB) Nr. 349/2005, nustatančio Tarybos sprendime 90/424/EEB paminėtų skubių priemonių ir kampanijos prieš tam tikras gyvūnų ligas Bendrijos finansavimo taisykles (2), 3 straipsnyje nustatyta, kokioms finansuoti tinkamoms išlaidoms atlyginti gali būti skiriama Sąjungos finansinė parama;
            
         
               (4)
            
            
               2008 m. birželio 27 d. Komisijos sprendimu 2008/557/ES dėl Bendrijos finansinės paramos skubioms kovos su paukščių gripu priemonėms Lenkijoje 2007 m. (3) nustatytas Sąjungos finansinis įnašas skubių kovos su paukščių gripu priemonių Lenkijoje 2007 m. išlaidoms atlyginti;
            
         
               (5)
            
            
               2008 m. kovo 13 d. Lenkija, vadovaudamasi Reglamento (EB) Nr. 349/2005 7 straipsnio 1 ir 2 dalimis, pateikė oficialų prašymą atlyginti išlaidas;
            
         
               (6)
            
            
               Reglamento (EB) Nr. 349/2005 7 straipsnyje nustatyta tvarka Sąjungos finansinis įnašas išmokamas tik tuo atveju, jei planuota veikla buvo tikrai įgyvendinta ir valdžios institucijos per nustatytus terminus pateikė visą reikalingą informaciją;
            
         
               (7)
            
            
               Sprendimu 2008/557/EB pirmoji išmokos dalis 845 000 EUR turėtų būti išmokėta kaip Sąjungos finansinio įnašo dalis;
            
         
               (8)
            
            
               pagal Reglamento (EB) Nr. 349/2005 10 straipsnį atlikusios auditą Komisijos tarnybos nustatė tik nedideles finansines problemas;
            
         
               (9)
            
            
               todėl Lenkija įvykdė techninius ir administracinius reikalavimus, nustatytus Sprendimo 2009/470/EB 3 straipsnio 4 dalyje ir Reglamento (EB) Nr. 349/2005 7 straipsnyje;
            
         
               (10)
            
            
               atsižvelgiant į išdėstytas aplinkybes turėtų būti nustatyta antroji Sąjungos finansinės paramos išmokos dalis, kuria būtų atlygintos tinkamos finansuoti išlaidos, patirtos 2007 m. likviduojant paukščių gripą Lenkijoje;
            
         
               (11)
            
            
               šiame sprendime nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Antroji išmokos dalis 750 000 EUR išmokama kaip Sąjungos finansinio įnašo dalis.
   2 straipsnis
   Šis sprendimas yra finansavimo sprendimas, kaip nurodyta finansinio reglamento 75 straipsnyje, ir skiriamas Lenkijos Respublikai.
   
      Priimta Briuselyje 2011 m. lapkričio 30 d.
      
         
            Komisijos vardu
         
         John DALLI
         
            Komisijos narys
         
      
   
   
      (1)  OL L 155, 2009 6 18, p. 30.
   
      (2)  OL L 55, 2005 3 1, p. 12.
   
      (3)  OL L 180, 2008 7 9, p. 15.